เอ็กซอร์ซิสต์พันธุ์ปีศาจ

เอ็กซอร์ซิสต์พันธุ์ปีศาจ () เป็นการ์ตูนญี่ปุ่น ผลงานของ คะซุเอะ คะโต โดยเริ่มตีพิมพ์ในนิตยสารจัมป์สแควร์ของญี่ปุ่น ตั้งแต่ เมษายน พ.ศ. 2552 จนถึงปัจจุบัน ต่อมาได้รับการดัดแปลงบทเป็นอนิเมะ ซึ่งในประเทศไทย ถือลิขสิทธิ์โดย เนชั่น เอ็ดดูเทนเมนท์

 เนื้อเรื่อง 
ในโลกที่การดำรงอยู่ของปีศาจเป็นเรื่องปกติ อัชชา โลกที่มนุษย์อาศัยอยู่ และ เกเฮนน่า ดินแดนว่างเปล่าที่เหล่าปีศาจครอบครอง โอคุมูระ ริน และ โอคุมูระ ยูคิโอะ ทั้งสองเป็นพี่น้องที่ถูกเลี้ยงดูมาจากบาทหลวงฟุจิโมโตะ ซึ่งเป็นพ่อบุญธรรมของทั้งสองคน ทั้งสองคนเป็นบุตรของซาตาน จอมมารแห่งขุมนรก ทำให้มีพลังปีศาจอยู่ในตัว โดยที่รินคนพี่ มีเปลวไฟสีฟ้าสัญลักษณ์ของบุตรแห่งซาตานคลุมตัวอยู่ตลอด และมีพลังในการทำลายล้างที่รุนแรง ขณะที่ยูคิโอะคนน้องไม่มีเนื่องจากร่างกายอ่อนแอ เพื่อปกปิดศาสนจักรถึงตัวตนของเด็กทั้งสอง บาทหลวงฟุจิโมโตะจึงทำการผนึกเปลวไฟของรินไว้ในดาบสยบมาร ยามใดก็ตามที่ดาบถูกดึงออกจากฝัก ผนึกก็จะคลายออก

วันหนึ่ง รินเกิดทะเลาะกับบาทหลวงฟุจิโมโตะอย่างรุนแรง จนถึงกับกล่าวถ้อยคำที่ทำร้ายจิตใจของฟุจิโมโตะไป จิตใจของฟุจิโมโตะตกต่ำลงชั่วขณะ ซึ่งเป็นช่องโหว่ให้ซาตาน ผู้จ้องที่จะยึดร่างฟุจิโมโตะเพื่อให้ตนสามารถมีกายเนื้อบนโลกมนุษย์ สามารถแทรกแทรงร่างของฟุจิโมโตะได้ แม้ฟุจิโมะโตะ จะเป็นถึงพาลาดิน ตำแหน่งสูงสุดของบรรดาเอ็กซอร์ซิสต์แห่งศาสนจักร ร่างกายก็ไม่อาจรับกับพลังอันมากมายของซาตานได้ ฟุจิโมโตะจึงเสียชีวิตลง ผู้ภัทรใหญ่

ภายหลังการเสียชีวิตของพ่อบุญธรรม ทั้งสองพี่น้องจึงถูกส่งมายังโรงเรียนอัศวินกางเขนอย่างถาวร ซึ่งเป็นที่ที่ยูคิโอะทำงานก่อนอยู่แล้ว ที่นี่จะคอยฝึกสอนนักเรียนให้ได้เป็นเอ็กซอร์ซิสต์ หรือผู้ปราบมาร เอ็กซอร์ซิสต์จะต้องคอยปราบปีศาจที่เป็นภัยอันตรายต่อชาวเมือง เมือง และศาสนจักร และมีลำดับขั้นตลอดการบังคับบัญชาเช่นเดียวกับตำรวจ รินได้เข้ามาเป็นนักเรียนที่โรงเรียนนี้ โดยมี เมฟิซโต้ เฟเลส อาจารย์ใหญ่ ผู้ซึ่งรู้ความลับของทั้งสอง ช่วยปิดบังตันตนที่แท้จริงให้ ขณะทีมีบุคคลบางกลุ่มที่มีอำนาจและรู้ความลับ กำลังพยายามวางแผนให้รินเป็นเครื่องมือทำลายเกเฮนน่า โลกของซาตานและเหล่าปีศาจ

 ตัวละครหลัก 
โอคุมูระ ริน (奥村 燐 Okumura Rin)
พากย์โดย โนบูฮิโกะ โอกาโมโตะ
ลูกชายของซาตานที่มีสายเลือดมนุษย์และปีศาจ ตั้งเป้าหมายจะเป็นเอ็กซอร์ซิสต์เพื่อปราบศัตรูของฟูจิโมโตะ ชิโร่ พ่อบุญธรรมเป็นนักเรียนปี 1 ห้อง 1-D ของโรงเรียนเซย์จูจิและเป็นว่าที่เอ็กโซซิทส์ของโรงเรียนกวดวิชาเอ็กโซซิทส์ต้องการคุณวุฒิไนท์ ต่อสู้โดยใช้ดาบปราบมารคุริคาระ หรือโคมะ ที่ได้รับจากชิโร่ เมื่อชักออกมาจากฝักเปลวเพลิงสีนํ้าเงินที่สืบทอดมาจากซาตานจะห่อหุ้มร่างและสำแดงพลังของซาตานหลังปราบราชามลทินเขาก็ตัดสินใจจะใช้ชีวิตร่วมกับเปลวไฟของตน เป็นพี่ชายฝาแฝดของโอคุมุระ ยูคิโอะ รินสามารถเข้าใจภาษาของปีศาจได้ อย่างเช่น อูโคบัคหรือคุโระ รินสามารถเข้าใจว่าพวกมันพูดว่าอะไร

โอคุมูระ ยูคิโอะ (奥村 雪男 Okumura Yukio).
พากย์โดย จุง ฟูกูยามะ
น้องชายฝาแฝดของริน เขาไม่ได้รับไฟสีฟ้าเพราะว่ามีร่างกายอ่อนแอ เป็นเอ็กซอร์ซิสต์อัจฉริยะที่มีอายุน้อยที่สุดมีวุฒิดรากูนและดอกเตอร์ปัจจุบันรับผิดชอบเป็นอาจารย์สอนวิชาเภสัชต่อต้านปิศาจในโรงเรียนกวดวิชาเอ็กซอร์ซิสต์ เป็นนักเรียนปี 1 ห้อง 1-A พิเศษ ของโรงเรียนเซย์จูจิ

ฟูจิโมโตะ ชิโร (藤本 獅郎 Fujimoto Shiro)
พากย์โดย เคจิ ฟูจิวาระ
พ่อบุญธรรมของพี่น้องโอคุมุระในยามปกติเป็นหลวงพ่อที่โบสถ์เซย์จูจิ มีคุณวุฒิพาลาดิน เคยเป็นอาจารย์สอนวิชาเภสัชต่อต้าปิศาจในโรงเรียนกวดวิชาเอ็กซอร์ซิสต์แต่เพราะถูกซาตานเข้าสิงร่างจึงฆ่าตัวตายเพื่อปกป้องริน

เมฟิสโต้ ฟีเลส (メフィスト・フェレス Mephisto pheles)
พากย์โดย ฮิโรชิ คามิยะ
ผู้อำนวยการโรงเรียนเซย์จูจิ เมฟิสโต้ ฟีเลส หรือโยฮัน เฟาสต์ ครูใหญ่โรงเรียนกวดวิชาขับไล่ปีศาจและอัศวินกิตติมศักดิ์หัวหน้าสาขาญี่ปุ่น เป็นเพื่อนของบาทหลวงฟูจิโมโตะและผู้ปกครองของรินกับยูคิโอะ ตัวตนที่แท้จริงจริงคือผู้ทรงอำนาจลำดับที่สองของเกเฮน่า"ซามาเอล"ราชาแห่งกาลเวลาและห้วงมิติหนึ่งในบาอัล (แปดราชันย์) แห่งราชวงศ์ปิศาจ ปัจจุบันกำลังวางแผนการบางอย่างอยู่

โมริยาม่า ชิเอมิ (杜山 しえみ Moriyama Shiemi)
พากย์โดย คานะ ฮานาซาวะ
เธอเป็นลูกสาวของร้านขายของเอกโซซิสต์ ได้รับแรงจูงใจมาจากพวกริน จึงตัดสินใจเข้ามาเรียนที่โรงเรียนเอ็กโซซิสต์ มีพรสวรรค์ในฐานะเทเมอร์และอัญเชิญตัวอ่อนของกรีนแมนได้เป็นนักเรียนปี 1 ห้อง 1-B ของโรงเรียนเซย์จูจิ
สึงุโระ ริวจิ (勝呂 竜士 Suguro Ryuji)
พากย์โดย นาคาอิ คาสึยะ
ผู้สืบทอดวัดเก่าแก่ของเกียวโต ว่าที่เอ็กซอร์ซิสต์ มีเป้าหมายที่จะเป็นอาเรียและดรากูนเพื่อฟื้นฟูวัดของตระกูล เป็นนักเรียนปี 1 ห้อง 1-A พิเศษ ของโรงเรียนเซย์จูจิ

คามิคิ อิสุโมะ (神木 出雲 Kamiki Izumo)
พากย์โดย เอริ คิตามูระ
ว่าที่เอ็กซอร์ซิสต์ สืบสายเลือดของมิโกะ มีพรสวรรค์ของเทเมอร์และอัญเชิญจิ้งจอกขาวได้ถึงสองตัว (อุเคะโมจิ-มิเคะซึ) เป็นนักเรียนปี 1 ห้อง 1-A ของโรงเรียนเซย์จูจิ

ชิมะ เร็นโซ (志摩 廉造 Shima Renzou)
พากย์โดย ยูสะ โคจิ
ลูกศิษย์ของสึงุโระ ทัตสึมะ ว่าที่เอ็กซอร์ซิสต์ มีเป้าหมายที่จะเป็นอาเรีย แต่ภายหลังได้เปิดเผยตนเป็นสมาชิกขององค์กรอิลลูมินาติ เป็นนักเรียนปี 1 ห้อง 1-C ของโรงเรียนเซย์จูจิ

มิวะ โคเนโกะมารุ (三輪 子猫丸 Miwa Konekomaru)
พากย์โดย ยูกิ คาจิ
ลูกศิษย์ของสึงุโระ ทัตสึมะเช่นเดียวกับเร็นโซ ว่าที่เอ็กซอร์ซิสต์ มีเป้าหมายที่จะเป็นอาเรีย เป็นนักเรียนปี 1 ห้อง 1-A ของโรงเรียนเซย์จูจิ

คิริงาคุเระ ชูระ (霧隠 シュラ kirigakure shura)
พากย์โดย รินะ ซาโต
เอ็กซอร์ซิสต์ขั้นสูงชั้นที่ 1 ผู้ตรวจการณ์ระดับสูงที่วาติกันส่งมาประจำการที่โรงเรียนเซย์จูจิ มีคุณวุฒิไนท์ เทเมอร์ ดอกเตอร์และอาเรีย เป็นลูกศิษย์ของหลวงพ่อฟูจิโมโตะ และผู้ใช้ดาบปีศาจคิริงาคุเระ

อาร์ไมมอน (アマイモン Amaimon)
พากย์โดย คาคิฮาร่า เท็ตสึยะ
น้องชายของเมฟิสโต้ ผู้ทรงอำนาจลำดับที่เจ็ดของเกเฮน่าราชาแห่งปฐพี ถูกเรียกมาเพื่อเป็นตัวเดินแผนของเมฟิสโต้

คุโระ (クロ Kuro)
พากย์โดย ทาคางากิ ซาอิโยะ
แคทซิธทีเคยถูกบูชาในฐานะเทพผู้คุ้มครองการทำไหม เดิมเป็นปิศาจรับใช้ของชิโรปัจจุบันเป็นภูติรับใช้ของริน

ลูซิเฟอร์ ''(ルシフェル Lucifer)
ผู้นำของอิลูมินาติและผู้ทรงอำนาจสูงสุดในเกเฮน่ารองจากซาตานในนามราชาแห่งแสง มีความต้องการรวมอัสสิอาห์กับเกเฮน่าเพื่อจุดประสงค์บางอย่าง

 ความชำนาญ (Meister) 
เอ็กซอร์ซิสต์ แบ่งเป็น 5 สายที่มีความชำนาญต่างกัน (Meister)
 Knight : ผู้ใช้ดาบและอาวุธระยะประชิดเป็นหลัก  
 Dragoon : ผู้ใช้อาวุธปืนต่อสู้จากระยะไกล วิเคราะห์หาจุดอ่อนศัตรูในระหว่างสู้  
 Aria : ผู้ขับไล่ปีศาจจากการท่องบทสวด ซึ่งต้องใช้เวลาในการท่อง  
 Tamer : ผู้บงการปีศาจในการต่อสู้  
 Doctor : ผู้รักษาอาการบาดเจ็บ ติดเชื้อ หรือ ถูกสิงจากปีศาจ
สำหรับนักเรียนจะเริ่มต้นที่ขั้น Page และพัฒนาความสามารถ เลือกสายที่ถนัด จนไปถึงขั้นสูงสุด คือ พาลาดิน ซึ่งเป็นผู้ที่มีความสามารถทั้ง 5 สาย ปกติจะมีเพียงคนเดียว

 รายชื่อตอน 

 แหล่งข้อมูลอื่น 
 Ao no Exorcist at Shueisha  
 Official Website 
 Official English Website 


 Kazue kato. Blue Exorcist เอ็กซอร์ซิสต์พันธุ์ปีศาจ 10. สมุทรปราการ:ดับบลิวพีเอส,2556
 Kazue kato. 青の祓魔師正十字騎士團ガイド ジャンプ・コミックス.東京:集英社,2014

หมวดหมู่:การ์ตูนญี่ปุ่นแนวโชเน็ง‎
หมวดหมู่:มังงะที่ตีพิมพ์ในปี พ.ศ. 2552
หมวดหมู่:อนิเมะที่ออกฉายในปี พ.ศ. 2554
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:ภาพยนตร์อนิเมะที่ออกฉายในปี พ.ศ. 2555
หมวดหมู่:ปิศาจในอนิเมะและมังงะ
หมวดหมู่:การไล่ผีในอนิเมะและมังงะ
หมวดหมู่:เอ-1 พิกเจอร์ส
หมวดหมู่:ทูนามิ
หมวดหมู่:มิวส์ คอมมิวนิเคชัน

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567